“Sibt dan il-kelb waħdu fil-Marsa, iqalleb qalb iż-żibel”. Kien dan il-messaġġ li waslilna qarrej ta’ NETnews.com.mt tard ilbieraħ bil-lejl wara li salva lil dan il-kelb li kien jidher fi stat ħażin ta’ saħħa. Il-kelb instab minn dan ir-raġel waqt li hu kien qieħed isuq fil-Marsa. “Jidher li l-kelb għandu nuqqas ta’ ikel, għax l-għadam tiegħu jidhru sew. Nispera li jinsatb sidu”, qalilna r-raġel li kitbilna. Is-sezzjoni tal-Annimal Welfare ġew infurmati b’dan il-każ. Intant ilbieraħ l-AAA sabu kelb ieħor li kien fi stat ħażin ħafna. Fuq Facebook, huma appellaw lin-nies sabiex min jista’ jagħti l-kontribuzzjoni tiegħu ħalli l-ħidma tagħhom mal-annimali abbandunati tibqa’ għaddeja.